**Neurexan tabletės**

Avena sativa D2, Coffea arabica D12, Passiflora incarnata D2, Zincum isovalerianicum D4

Homeopatinis vaistinis preparatas

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 2 savaites Jūsų savijauta nepagerėjo arba net pablogėjo, kreipkitės į gydytoją.

#### **Apie ką rašoma šiame lapelyje?**

1. Kas yra Neurexan ir kam jis vartojamas

2. Kas žinotina prieš vartojant Neurexan

3. Kaip vartoti Neurexan

4. Galimas šalutinis poveikis

5. Kaip laikyti Neurexan

6. Pakuotės turinys ir kita informacija

**1. Kas yra Neurexan ir kam jis vartojamas**

Neurexanyra homeopatinis vaistinis preparatas.

Indikacijos pagrįstos tik homeopatijos principais.

**Neurexan vartojamas lengvinti:**

* miego sutrikimams;
* nervingumui.

Jeigu per 2 savaites Jūsų savijauta nepagerėjo arba net pablogėjo, kreipkitės į gydytoją.

## 2. Kas žinotina prieš vartojant Neurexan

**Neurexanvartoti negalima**

Jeigu yra **alergija** (padidėjęs jautrumas) veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

**Vaikams ir paaugliams**

Neurexan negalima vartoti jaunesniems kaip 12 metų vaikams, nes duomenų nėra.

### Kiti vaistai ir Neurexan

ArNeurexan daro **poveikį** kitiems vaistams ir ar yra jų veikiamas, **nežinoma.**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

### Nėštumas, žindymo laikotarpis ir vaisingumas

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Neurexan gebėjimo vairuoti ir valdyti mechanizmus **neveikia.**

### Neurexan sudėtyje yra pieno cukraus (laktozės)

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį arba vaistininką prieš pradėdami vartoti šį vaistą.

## 3. Kaip vartoti Neurexan

##

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

 Suaugusiems žmonėms ir Vartoti po 1 tabletę 3 kartus per dieną.

 vaikams nuo 12 metų Ūminiais atvejais – po 1 tabletę

 kas 0,5–1 val. iki 12 kartų per dieną,

 po to gydymą tęsti įprastine doze.

**Vartojimo metodas**

Prieš nuryjant tabletę reikia ištirpinti burnoje. Ją vartoti likus ne mažiau kaip 30 min. iki valgio.

### Vartojimo trukmė

Neurexan turėtumėte vartoti tiek laiko, kiek nurodė Jūsų gydytojas arba vaistininkas.

Jeigu simptomai išsilaiko arba pasunkėjo, kreipkitės į savo gydytoją arba vaistininką.

#### **Vartojimas vaikams**

Neurexan negalima vartoti jaunesniems kaip 12 metų vaikams, nes duomenų nėra.

### Ką daryti pavartojus per didelę Neurexan dozę?

Nedelsdami kreipkitės į gydytoją arba vaistininką, turėkite pakuotę ir likusias tabletes.

### Pamiršus pavartoti Neurexan

Negalima vartoti dvigubos dozės norint kompensuoti praleistą dozę.

Kitą dozę vartokite įprastiniu laiku.

**Nustojus vartoti Neurexan**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

*Šalutinis poveikis ir jo dažnis*

**Labai retas** (pasireiškia mažiau negu 1 iš 10 000 vartotojų) šalutinis poveikis

Alerginės reakcijos.

**Neurexan vartojimą nutraukite ir kreipkitės į savo gydytoją** arba artimiausią skubios medicinos pagalbos skyrių, jeigu pasireiškė alerginė reakcija.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie

Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Neurexan

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius talpyklę, tablečių tinkamumo laikas – 12 mėnesių.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

**Neurexan sudėtis**

1. Vienoje tabletėje yra veikliųjų medžiagų: Avena sativa D2 0,6 mg, Coffea arabica D12 0,6 mg, Passiflora incarnata D2 0,6 mg, Zincum isovalerianicum D4 0,6 mg.
2. Pagalbinės medžiagos yra laktozė monohidratas, magnio stearatas.

**Neurexan išvaizda ir kiekis pakuotėje**

##### Neurexan tabletės yra nuo baltos iki gelsvai baltos spalvos, apvalios, plokščios, su nusklembtomis briaunomis viršutinėje ir apatinėje pusėse.

Tabletės tiekiamos polipropileninėmis talpyklėmis, kurios yra kartoninėse dėžutėse. Pakuotėje yra

50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Str. 2-4

76532 Baden-Baden

Vokietija

Tel.+49 7221 501 00, faks. +49 7221 501 210

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis“Partizanų g. 198-5LT-50324 KaunasTel., faks. + 370 37 452 559El. paštas info@heel.lt |

Šis pakuotės lapelis paskutinį kartą peržiūrėtas 2016-08-29

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).